b'\n_START_ARTICLE_\nDraugenfeltet\n_START_PARAGRAPH_\nDraugenfeltet er et olje- og gassfelt p\xc3\xa5 Haltenbanken i den norske sektoren av Norskehavet, omtrent 150\xc2\xa0km nord for Kristiansund. Feltet er bygget ut med en betongplattform. Feltet ble funnet i 1984. Norske Shell var operat\xc3\xb8r for feltet inntil 30. november 2018 da operat\xc3\xb8ransvaret ble overtatt av Okea. Utvinningen startet i oktober 1993, og Draugen ble dermed det f\xc3\xb8rste produserende oljefelt nord for Stad._NEWLINE_Plattformen st\xc3\xa5r p\xc3\xa5 ca. 250 meters vanndyp, p\xc3\xa5 toppen av et betongskaft. Den produserte oljen blir lagret i syv lagerceller i bunnen av betongskaftet. R\xc3\xa5olje blir lastet via en flytende lasteb\xc3\xb8ye, ca. tre kilometer \xc3\xb8st for selve plattformen._NEWLINE_Kristiansund er base og driftsby for Draugen._NEWLINE_Rettighetshavere er OKEA 44,56 prosent, Petoro 47,88 prosent og Neptune Energy 7,56 prosent (per 2018).'